Aivo Ivi
Aivo Ivi (kodanikunimega Ivan Grigorjevitš Vekšin, udmurdi keeles Иван Григорьевич Векшинлэн, vene keeles Ивана Григорьевич Векшин; 24. veebruar 1892 Kuzebajevo, Vjatka kubermang – 1963 Udmurdi ANSV) oli udmurdi proosakirjanik ja luuletaja. Ta sündis 1892. aastal Kuzebajevos Vjatka kubermangus (praeguse haldusjaotuse järgi Grahhovo rajoonis Udmurtias) talupoja perekonnas. Lõpetas 1927. aastal Brjussovi kõrgema kirjanduslik-kunstilise instituudi. Ta tegi koostööd Tsentrizdatiga. 1932. aastal mõisteti ta süüdi "Kuzebai Gerdi asjas" (gruppi udmurdi kirjanikke süüdistati kulakluse propagandas ja kontrrevolutsioonilises tegevuses). Aastal 1936 vabanes ta vanglast, kuid kirjandusliku tegevuse ta juurde tagasi ei pöördunud.